
# **Open Your Mind Labs4.pngOPEN YOUR MIND Labs 2022**

**Παιδιά / Γονείς / Εκπαιδευτικοί**

***Κέρκυρα, Casa Lucia, 8-12/7/22, ώρα 09.00-14.30***

Σε ένα εξωτερικό περιβάλλον φυσικό και ήρεμο (<https://www.casa-lucia-corfu.com/>) θα πραγματοποιηθεί για πρώτη φορά στο πλαίσιο των επιτυχημένων και καθιερωμένων από το 2017 κατασκηνώσεων ρητορικής και δημοκρατικής παιδείας ([openyourmindcap.weebly.com](http://openyourmindcap.weebly.com)) το OPEN YOUR MIND LABS 2022 για παιδιά (και γονείς μαζί με παιδιά), για γονείς και για εκπαιδευτικούς.

Η συνδιοργάνωση αυτή της **Ακαδημίας Άνοιξης (**[**https://springacademy.gr/**](https://springacademy.gr/)**)** και της **Ελληνικής Ένωσης για την Προώθηση της Ρητορικής στην Εκπαίδευση (**[**www.rhetoricedu.com**](http://www.rhetoricedu.com)**)** με την επιστημονική υποστήριξη του **Προγράμματος Μεταπτυχιακών Σπουδών «Ρητορική, Επιστήμες του Ανθρώπου και Εκπαίδευση» (ΕΚΠΑ)** και της **European Democratic Education Community-Greece,** αποβλέπει στην αξιοποίηση εργαλείων ευέλικτης μάθησης και στη διάχυση βιωματικών τρόπων προσέγγισης της γνώσης. Με όχημα το θέατρο, τον χορό, τον κινηματογράφο, τη ρητορική, τη δημιουργική γραφή, την αφήγηση και άλλες τέχνες, οι συμμετέχοντες και οι συμμετέχουσες θα εξερευνήσουν ποικίλους τρόπους καλλιέργειας των επικοινωνιακών δεξιοτήτων, της δημιουργικής σκέψης και φαντασίας και της συνείδησης ενεργού πολίτη. Πρωτίστως θα εξοικειωθούν με ένα δημοκρατικό περιβάλλον μάθησης που προωθεί τη συνεργασία και τον αλληλοσεβασμό.

Τα εργαστήρια θα πραγματοποιηθούν στην ελληνική γλώσσα με δυνατότητα παράλληλης μετάφρασης στα Αγγλικά.

*Ελάχιστος αριθμός ατόμων για την υλοποίηση κάθε εργαστηρίου είναι τα 6 άτομα. Το κόστος συμμετοχής στα εργαστήρια είναι 80 ευρώ. Υπάρχει δυνατότητα παρακολούθησης μίας ημέρας (20 ευρώ) ή και μεμονωμένων εργαστηρίων (10 ευρώ/εργαστήριο).* Εγγραφές έως **25/6/22** εδώ: <https://forms.gle/nppRiuvxYNHV98k48>

[**Εδώ μπορείτε να δείτε το πρόγραμμα**](https://springacademy.gr/el/%CF%80%CF%81%CF%8C%CE%B3%CF%81%CE%B1%CE%BC%CE%BC%CE%B1/?month=7&yr=2022)

Πιο συγκεκριμένα θα λειτουργήσουν 2 **ομάδες**:

1. **Ομάδα Δημιουργικής Διαπαιδαγώγησης - “Learn2Fly Lab”**

Η ομάδα αυτή θα δώσει τη δυνατότητα συμμετοχής σε ομάδες αμιγείς παιδιών δημοτικού ή γονέων αλλά και σε ομάδες συνδυαστικές (παιδιών και γονέων μαζί). Τα παιδιά μέσα από ψυχαγωγικά βιωματικά εργαστήρια θα συνδυάσουν το παιχνίδι με ενδιαφέροντα αντικείμενα που πιθανόν να μην γνωρίζουν, ενώ οι γονείς, λαμβάνοντας και εκείνοι μέρος και σε ξεχωριστά και σε κοινά εργαστήρια θα αναζητήσουν τρόπους αντιμετώπισης δυσκολιών σε θέματα επικοινωνίας μέσα στην οικογένεια και θα έρθουν σε επαφή με ποικίλες ιδέες για μια δημιουργική καθημερινότητα.

1. **Ομάδα Εκπαιδευτικών για τη Βιωματική Εκπαίδευση – “Learning by Experience Lab”:**

Στην παρούσα ομάδα μπορούν να συμμετάσχουν εκπαιδευτικοί όλων των βαθμίδων και όλων των ειδικοτήτων. Θα έχουν τη δυνατότητα να λάβουν μέρος σε βιωματικά εργαστήρια που θα τους προσφέρουν ποικίλες ιδέες εφαρμογής στο αναλυτικό πρόγραμμα. Ο απώτερος στόχος είναι αφενός ο εμπλουτισμός της καθημερινής διδακτικής πράξης με βιωματικούς τρόπους μάθησης και αφετέρου η προσωπική ενδυνάμωση στο πλαίσιο της μαθητοκεντρικής διδασκαλίας.

Πέραν των εργαστηρίων που περιγράφονται παρακάτω και τα οποία θα υλοποιούνται 3 ώρες καθημερινά, οι εκπαιδευτικοί θα έχουν την ευκαιρία, να επιλέξουν και να παρακολουθήσουν όποια εργαστήρια επιθυμούν από την κατασκήνωση των εφήβων στη Δασιά και, εάν το επιθυμούν, να σχεδιάσουν και να εμψυχώσουν μια δραστηριότητα της επιλογής τους. Θα δοθεί αναλυτική βεβαίωση παρακολούθησης διάρκειας 20 ωρών.



****

**Τα εργαστήριά μας:**

|  |  |  |
| --- | --- | --- |
| ***Οι δραστηριότητες θα προσαρμοστούν στην ηλικία κάθε ομάδας. Διάρκεια: 45 λεπτά-1,5 ώρα. Θα υπάρχει δυνατότητα μεγαλύτερης διάρκειας, εάν το επιθυμεί η ομάδα.*** | | |
| ***creativity.jpg***  **Για παιδιά** | | ***Εργαστήριο Φαντασίας***  Σε αυτό το εργαστήριο βρέχει… ιδέες! Πολλές, καλές και πρωτότυπες ιδέες, Μιλάμε, επικοινωνούμε, συν-δημιουργούμε, μαθαίνουμε να δουλεύουμε ομαδικά, να ακούμε ο ένας τον άλλον και να σκεφτόμαστε εναλλακτικά χωρίς να φοβόμαστε το άγνωστο και το λάθος!  Εμψυχώτρια: Βάλια Λουτριανάκη ([www.valialoutrianaki.com](http://www.valialoutrianaki.com)) |
| ***paihnidia logou kai skepsis.jpg***  **Για παιδιά** | | ***Παιχνίδια Λόγου και Σκέψης***  Οι μικροί ρήτορες έρχονται σε επαφή με την έννοια της προφορικής επικοινωνίας και με όλα όσα απαιτούνται για να είναι αποτελεσματική: κατάλληλο ύφος και γλώσσα του σώματος, άνεση και αυτοπεποίθηση, δομημένος και περιεκτικός λόγος, φαντασία, πρωτοτυπία και δημιουργική σκέψη.  Εμψυχώτρια: Βάλια Λουτριανάκη ([www.valialoutrianaki.com](http://www.valialoutrianaki.com)) |
| ***μελωδία.jpg***  **Για παιδιά**  **Για εκπαιδευτικούς** | | ***Χρωματένια μελωδία***  Ελάτε να πειραματιστούμε με το χρώμα και τον ήχο. Eισαγωγή στη γραφική παρτιτούρα. Eλεύθερη έκφραση σε χαρτί με μέσο τη μουσική και τη ζωγραφική.  Εμψυχώτρια: Η Κατερίνα Προβατά σπούδασε κλασική μουσική, μουσικοκινητική αγωγή, σύστημα Ορφ, και μουσικοθεραπεία. |
| ***πειράματα.jpg***  **Για παιδιά** | | ***Πειράματα που Προκαλούν το Μυαλό***  Επιδείξεις πειραμάτων, με αντικείμενα καθημερινής χρήσης, στα οποία θα σκεφτούμε και θα συζητήσουμε σε ομάδες προκειμένου να προβλέψουμε το αποτέλεσμα.  Εμψυχωτής: Ο Βύρωνας Χαμηλοθώρης είναι φυσικός-εκπαιδευτικός, καθηγητής πληροφορικής, δημιουργός παιχνιδιών απόδρασης και θεματικών δραστηριοτήτων για φορείς εκπαίδευσης |
| ***escaperoom.jpg***  **Για παιδιά** | | ***Escape Room Academy***  Τα παιχνίδια διαφυγής (escape rooms) είναι μια από τις πιο πρόσφατες και πιο συναρπαστικές εμπειρίες που βασίζονται στον εγκέφαλο και στις βασικές αρχές του “think out of the box”. Στην Ακαδημία Escape Room θα έχουμε την ευκαιρία να παίξουμε παιχνίδια απόδρασης αλλά και να γνωρίσουμε τα μυστικά της δημιουργίας τους.  Εμψυχωτής: Βύρωνας Χαμηλοθώρης |
| ***διαφορετκότητα.jpg***  **Για παιδιά** | | ***Όλοι ίδιοι-όλοι διαφορετικοί***  Ας μπούμε για λίγο σε ρόλο κάποιου που βρίσκεται σε υπερβολικά πλεονεκτική ή υπερβολικά μειονεκτική θέση. Ας πάρουμε ένα καινούριο όνομα, συνήθειες, καθημερινότητα. Και ας αναρωτηθούμε τι είναι αυτό που μας επιτρέπει να κάνουμε βήματα μπροστά ή μας κρατά για πάντα πίσω..  Εμψυχώτρια: Η Γιώτα Γιαννοπούλου είναι φιλόλογος –εκπαιδευτικός και εκπαιδεύτρια ρητορικής, μέλος της Ερευνητικής Παιδαγωγικής Ομάδας «Σείριος». |
| ***λέξεις.jpg***  **Για όλους** | | ***Εν αρχή ην ο Λόγος***  Πειραματισμός με λογοπαιγνια, γλωσσοδέτες, παιχνιδισμούς με τη λέξη. Βάζω ρυθμό στον λόγο μου και μέσα από το παιχνίδι και τη μουσική εκφράζομαι.  Εμψυχώτρια: Κατερίνα Προβατά |
| ***αλαλουμ.jpg***  **Για όλους** | ***Αλαλούμ & Εμπιστοσύνη στο σώμα***  Αλαλούμ (για παιδιά και γονείς): Χορός, κίνηση, contact, πολεμικές τέχνες, ακροβατικά κ.ά. με στόχο την επέκταση των αισθήσεων και της δημιουργικότητας και την ανακαλύψη νέων κόσμων έκφρασης, επικοινωνίας και συνεργασίας. Εμπιστοσύνη στο σώμα (για εκπαιδευτικούς): θα εστιάσουμε στον ρόλο που παίζει η σωματική, αναπνευστική και κινητική κατάσταση στη διαδικασία μάθησης και πώς μπορούμε να δημιουργούμε βέλτιστα περιβάλλοντα μάθησης. Εμψυχώτρια: Η Ζωή Βάλερη είναι καθηγήτρια χορού, δημιουργός του «Ενσώμα», ενός αμαλγάματος από θεραπευτικές μεθόδους, τεχνικές κίνησης, αυτοσχεδιασμού και χορολογικής ανάλυσης (<https://ensoma.gr/el/ensoma/>) | |
| ***naxos38.jpg***  **Για όλους** | ***Γινόμαστε ομάδα!***  Παιχνίδια ομαδικότητας, συνεργασίας και επικοινωνίας με στόχο τη δημιουργία ενός ήρεμου και φιλικού κλίματος (στην οικογένεια, στην τάξη, στην παρέα...) ανοικτού στη συζήτηση και με συνειδητό αλληλοσεβασμό.  Εμψυχώτρια: Βάλια Λουτριανάκη ([www.valialoutrianaki.com](http://www.valialoutrianaki.com)) | |
| ***ται τσι.jpg***  **Για όλους** | ***Τ'ai Chi & Qigong***  Η εκτέλεση των κινήσεων Τ’άι Τσι προσφέρει αυτόματα μια κατάσταση ηρεμίας, στην οποία απαιτείται συγκέντρωση και επίγνωση. Και το Τσι Κουνγκ και το Τ’άι Τσι ηρεμούν την καρδιά, μας κρατούν ισορροπημένους και επιτρέπουν στο σώμα να ανοιχτεί σε διαδικασίες αυτογνωσίας και αυτο-ίασης.  Εμψυχώτρια: Βάλερυ Όσμπορν Ανδρουτσοπούλου (<https://www.casa-lucia-corfu.com/en/casa-lucia/who-we-are>) | |
| ***συναίνεση.jpg***  **Για όλους** | ***H Συναίνεση και το σώμα***  Πώς βάζουμε τα όρια μας και πώς αντιλαμβανόμαστε την οριοθέτηση των άλλων; Πώς ακούμε τα όχι των άλλων ακόμη και όταν αυτά δεν είναι λεκτικά; (Για εκπαιδευτικούς:) Πώς μπορούμε να στηρίξουμε τη συμπεριφορά και συνύπαρξη μέσα στην τάξη με βάση τη συναίνεση;  Εμψυχώτριες: Sophia Ortiz: ανεξάρτητη μαία που υποστηρίζει τις απίστευτες σωματικές και ψυχολογικές αλλαγές που συμβαίνουν κατά τη διάρκεια της σύλληψης, της εγκυμοσύνης, του τοκετού και της αρχής της ανατροφής των παιδιών. Σοφία Μιχαλοπούλου: Βοηθός Μητρότητας και Περιγεννητικη Θεραπεύτρια ([www.birthincorfu.com](https://www.birthincorfu.com/)) | |
| ***5 τροποι.jpg***  **Για εκπαιδευτικούς** | ***Οι 5 τρόποι***  Βιωματική δραστηριότητα μέσω της οποίας ανακαλύπτουμε διαφορετικούς τρόπους θέασης. Η ματιά μας αντανακλάται στην τελική φωτογραφία μας. Μια διεργασία πολλαπλών οπτικών και ανάδειξης του τρόπου με τον οποίο σηματοδοτούν και νοηματοδοτούν την αναπαράσταση του κόσμου μας.  Εμψυχωτής: Ο Ευάγγελος Βλαχάκης είναι κινηματογραφιστής και φωτογράφος, καθώς και επιμορφωτής/εμψυχωτής εκπαιδευτικών δρασεων στον τομεα του οπτικοακουστικού εγγραμματισμού (audiovisual and film literacy). | |
| ***επικοινωνία.jpg***  **Για εκπαιδευτικούς** | ***Επικοινωνώ..., άρα υπάρχω!***  Βασικές αρχές δημόσιας ομιλίας και άσκηση στη συγγραφή και εκφώνηση λόγων.  Παιχνίδια επικοινωνίας και επίλυση συγκρούσεων με τη μέθοδο της μη-ήττας (μοντέλο Gordon). Πώς αποφεύγουμε τα 12 εμπόδια επικοινωνίας που «γκρεμίζουν γέφυρες» ανάμεσα σε γονείς και παιδιά, δασκάλους και μαθητές, φίλους;  Εμψυχώτρια: Βάλια Λουτριανάκη ([www.valialoutrianaki.com](http://www.valialoutrianaki.com)) | |
| ***αρσ2.jpg***  **Για εκπαιδευτικούς** | ***Δίδαξέ το αλλιώς! (για εκπαιδευτικούς και ενδιαφερόμενους γονείς)***  Θα μπορούσαμε σε κάθε μάθημα και σε οποιοδήποτε γνωστικό αντικείμενο να εντάξουμε βιωματικές δράσεις χωρίς να δίνουμε την αίσθηση ότι κάνουμε κάτι χρονοβόρο και «εκτός μαθήματος»; Ας αναζητήσουμε ιδέες για να ανακαλύψουμε μαζί με τους μαθητές μας τη χαρά της γνώσης σε ένα πλαίσιο που έχει πραγματικό νόημα. Εμψυχώτρια: Βάλια Λουτριανάκη ([www.valialoutrianaki.com](http://www.valialoutrianaki.com)) | |

**Και ακόμη: *Κυγήγι θησαυρού, Αφήγηση Παραμυθιού, Θεατρικό παιχνίδι και αυτοσχεδιασμός, Δημιουργική γραφή. Οι συμμετέχοντες και οι συμμετέχουσες θα μπορούν να προτείνουν επιπλέον εργαστήρια που συνδέονται με τις γνώσεις, τα χόμπυ και τις εμπειρίες τους.***

[***Το πρόγραμμα μπορείτε να το δείτε εδώ.***](https://springacademy.gr/el/%CF%80%CF%81%CF%8C%CE%B3%CF%81%CE%B1%CE%BC%CE%BC%CE%B1/?month=7&yr=2022)

******

****